EPCO เพิ่มทุน 209 ล้านหุ้น ขาย RO สัดส่วน 8:1 ราคา 3.3 บ./หุ้น พ่วงวอร์แรนต์ฟรี
EPCO เพิ่มทุน 209 ล้านหุ้น ขาย RO สัดส่วน 8:1 ราคา 3.3 บ./หุ้น พ่วงวอร์แรนต์ฟรี
12 ก.ย. 2561

บริษัท โรงพิมพ์ตะวันออก จำกัด (มหาชน) หรือ EPCO เปิดเผยว่า ที่ประชุมคณะกรรมการบริษัทเมื่อวานนี้ (11 ก.ย.) อนุมัติการเพิ่มทุนจดทะเบียนเป็น 1.05 พันล้านบาท จากเดิม 836.03 ล้านบาท โดยออกหุ้นใหม่จำนวน 209 ล้านหุ้น พาร์หุ้นละ 1 บาท แบ่งจัดสรรหุ้น 104.5 ล้านหุ้น ให้กับผู้ถือหุ้นเดิม (RO) สัดส่วน 8 หุ้นเดิมต่อ 1 หุ้นใหม่ ที่ราคาหุ้นละ 3.30 บาท โดยกำหนดวันจองซื้อและรับชำระค่าหุ้นเพิ่มทุนวันที่ 26-30 พ.ย.61
นอกจากนี้จะจัดสรรหุ้น 104.5 ล้านหุ้น รองรับการใช้สิทธิแปลงสภาพใบสำคัญแสดงสิทธิที่จะซื้อหุ้นสามัญ (วอร์แรนต์) ที่บริษัทจะออก EPCO-W3 จำนวนไม่เกิน 104.5 ล้านหน่วย อายุไม่เกิน 2 ปี ให้ฟรีแก่ผู้ถือหุ้นเดิมที่จองซื้อหุ้นเพิ่มทุนใหม่ในสัดส่วน 1 หุ้นเพิ่มทุนใหม่ต่อ 1 หน่วย โดยมีอัตราการใช้สิทธิ 1 วอร์แรนต์ ต่อ 1 หุ้นใหม่ ที่ราคาใช้สิทธิหุ้นละ 5 บาท
สำหรับการเพิ่มทุนครั้งนี้บริษัทคาดว่าจะได้รับเงินจากการเพิ่มทุนให้แก่ผู้ถือหุ้นเดิมตามสัดส่วนการถือหุ้น (Right Offering) ประมาณ 344.86 ล้านบาท และเงินเพิ่มทุนโดยการใช้สิทธิ EPCO-W3 ประมาณ 522.52 ล้านบาท ซึ่งจะทำให้เพิ่มเงินทุนให้เพียงพอต่อการขยายงานในอนาคต และรองรับการลงทุนของบริษัท และบริษัทย่อย